Diari Oficial de la Generalitat Valenciana


Sumari del DOGV 9590, del 08-05-2023 (2023/4855)

RESOLUCIÓ de 3 de maig de 2023, del president de l'Institut Valencià de Competitivitat Empresarial (IVACE), de concessió directa d'ajudes destinades a pal·liar la pobresa energètica en consumidors vulnerables, en el marc del programa denominat bo social tèrmic, de l'exercici 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9590

Data del DOGV
:   08-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4855


Data del document
:   03-05-2023

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 3 de maig de 2023, del president de l'Institut Valencià de Competitivitat Empresarial (IVACE), de concessió directa d'ajudes destinades a pal·liar la pobresa energètica en consumidors vulnerables, en el marc del programa denominat bo social tèrmic, de l'exercici 2022. [2023/4855]  
Primer. El Reial decret llei 15/2018, de 5 d'octubre, de mesures urgents per a la transició energètica i la protecció dels consumidors, va crear un programa de concessió directa d'ajudes destinades a pal·liar la pobresa energètica en consumidors vulnerables, pel que fa a l'energia destinada a la calefacció, l'aigua calenta, sanitària o de cuina, denominat bo social tèrmic.  
L'ajuda a concedir té com a objecte pal·liar les despeses necessàries per a garantir el subministrament d'energia per a usos tèrmics o el suport a actuacions d'estalvi o millores de l'eficiència energètica als consumidors vulnerables, en concret aquells que hagen sigut beneficiaris del bo social d'electricitat a 31 de desembre de l'any anterior.  
Aquesta ajuda és compatible amb la percepció d'altres subvencions, ajudes, ingressos o recursos, per a la mateixa finalitat procedents de qualsevol Administració o ens públics i privats, així com amb la percepció del bo social d'electricitat.  
Segon. En virtut de la Sentència 134/2020, de 23 de setembre, de 2020, del Tribunal Constitucional, que estima parcialment el recurs d'inconstitucionalitat número 4178-2019, interposat pel Govern Basc en relació amb diversos preceptes del referit Reial decret llei 15/2018, de 5 d'octubre, es declaren inconstitucionals i nuls els incisos «mitjançant la concessió d'un pagament únic anual» del número 1 de l'article 9, referit als criteris de distribució de l'ajuda del bo entre els beneficiaris; els incisos «juntament amb la informació dels beneficiaris i els imports que els corresponen d'acord amb el que es disposa en els apartats anteriors» i «a partir de la informació a què fa referència l'article 11» del número 2 i l'incís «durant el primer trimestre de l'any» del número 3 de l'article 10 referit al procediment per a la determinació i pagament de l'import de l'ajuda. Així mateix, declarara inconstitucional la disposició addicional novena i la disposició última tercera d'aquest Reial decret llei 15/2018, de 5 d'octubre, i desestima el recurs en tota la resta.  
  
Tercer. La gestió i el pagament de les ajudes correspon a les comunitats autònomes i a les ciutats amb estatut d'autonomia. A aquest efecte, el Ministeri per a la Transició Ecològica i Repte Demogràfic ha calculat la distribució territorial del pressupost i transferit els imports a les administracions competents per al seu pagament, la qual cosa per a la Comunitat Valenciana va tindre lloc per Resolució de 21 de novembre de 2022, de la Secretaria d'Estat d'Energia per la qual s'autoritza la transferència a l'Institut Valencià de Competitivitat Empresarial de 82.546.799,46 euros en concepte de bo social tèrmic per a l'any 2022, i per Resolució de 21 de desembre de 2022 per la qual s'autoritza la transferència de 65.695.968,51 euros en concepte d'increment del bo social tèrmic per a l'any 2022.  
Quart. De conformitat amb la designació efectuada pel conseller d'Economia Sostenible, Sectors Productius, Comerç i Treball de 26 d'agost de 2022, IVACE assumeix per a 2022 la concessió i pagament de les ajudes atorgades en concepte del bo social tèrmic regulat en el Reial decret llei 15/2018, de 5 d'octubre, de mesures urgents per a la transició energètica i la protecció dels consumidors, finançat amb fons de l'Estat, amb càrrec al pressupost del Ministeri per a la Transició Ecològica i Repte Demogràfic, corresponent a l'exercici 2022, mitjançant la transferència de crèdit autoritzada per sengles resolucions de la Secretaria d'Estat d'Energia esmentades adés.  
Cinqué. La concessió d'aquestes ajudes es realitza de manera directa de conformitat amb el que s'estableix en l'article 22.2 de la Llei 38/2003, de 17 de novembre, general de Subvencions, i en l'article 168 de la Llei 1/2015, de 6 de febrer, d'hisenda pública, del sector públic instrumental i de subvencions, ja que estan imposades per una norma amb rang legal.  
En tot cas, es garanteix la possibilitat de renunciar a l'ajuda per part dels beneficiaris que així ho sol·liciten.  
  
Vist el Reial decret llei 15/2018, de 5 d'octubre, la Llei 38/2003, de 17 de novembre, i Llei 1/2015, de 6 de febrer, i de conformitat amb les competències que m'atribueix l'article 160.4 de la Llei 1/2015, de 6 de febrer, resolc:  
  
Primer. Objecte i finalitat de l'ajuda concedida  
1. Aquesta resolució té per objecte la concessió directa d'ajudes destinades a pal·liar la pobresa energètica en consumidors vulnerables, en el marc del programa bo social tèrmic de l'any 2022, a les persones que siguen beneficiàries del bo social d'electricitat previst en l'article 45 de la Llei 24/2013, de 26 de desembre, del sector elèctric, el 31 de desembre de l'any 2021.  
2. L'ajuda té com a finalitat compensar les despeses necessàries per a garantir el subministrament d'energia per a usos tèrmics o el suport a actuacions de suport o millores de l'eficiència energètica als consumidors vulnerables.  
  
Segon. Quantia de l'ajuda  
La quantia de l'ajuda que percebrà cada persona beneficiària es determina atenent el seu grau de vulnerabilitat segons ho defineix la norma reguladora del bo social elèctric, així com a la zona climàtica en què es localitze l'habitatge en la qual es trobe empadronada, de conformitat amb la metodologia indicada en l'annex I del Reial decret llei 15/2018, de 5 d'octubre, de mesures urgents per a la transició energètica i la protecció dels consumidors, sempre dins de les disponibilitats pressupostàries.  
  
Tercer. Persones beneficiàries i publicació  
1. D'acord amb l'article 8 del Reial decret llei 15/2018, de 5 d'octubre, són persones beneficiàries del bo social tèrmic aquelles persones que siguen beneficiàries del bo social d'electricitat establit en l'article 45 de la Llei 24/2013, de 26 de desembre, el 31 de desembre de l'any anterior.  
2. La relació de persones beneficiàries estarà disponible en la següent adreça:   
https://www.ivace.es/index.php/es/documentos/descargas/Informacion-publica-de-ayudas-concedidas/lang,es-es/  
La publicació es realitzarà de conformitat amb les garanties establides en la Llei orgànica 3/2018, de 5 de desembre, de protecció de dades personals i garantia dels drets digitals.  
3. Publicada la relació, les persones beneficiàries disposaran d'un termini fins al dia 22 de maig de 2023 per a comunicar la renúncia a l'ajuda en la forma indicada en l'article cinqué d'aquesta resolució; transcorregut aquest termini, s'entendrà que l'ajuda va ser tàcitament acceptada. La resolució per la qual es declaren les renúncies serà objecte de publicació en la pàgina web de l'IVACE: www.ivace.es.  
  
Quart. Comunicació complementària de la concessió  
De manera complementària a la publicació de la relació de persones beneficiàries prevista, la concessió del bo social tèrmic es comunicarà a les persones beneficiàries mitjançant correu postal individualitzat.  
  
  
Cinqué. Manera de presentar la documentació i informació  
1. La persona beneficiària podrà comunicar la renúncia, consultar i corregir les dades, o comunicar les dades pendents, a través de algun dels següents mitjans:  
a) Bústia digital, presentant la documentació en qualsevol oficina de Correus digitalitzada indicant la referència que consta en la notificació cursada per correu postal (Cost 1 €).  
b) Correu electrònic, enviant annexada la documentació a l'adreça hevxysvihpsazeeim.jsfju@zhsty.vte.jt.  
c) Carta adreçada a l'Institut Valencià de Competitivitat Empresarial (IVACE), Ciutat Administrativa 9 d'Octubre, torre 2, c/ de la Democràcia, 77, 46972 València, presentada en qualsevol registre de les administracions públiques o oficina de Correus, segons el model que se li va comunicar individualment per correu postal.  
  
Sisé. Control i verificació  
Totes les ajudes concedides a l'empara d'aquesta resolució estaran sotmeses a la funció interventora i de control financer exercida per la Intervenció General de la Generalitat, en els termes que estableix l'article 113 i següents de la Llei 1/2015, de 6 de febrer així com les que puguen dur-se a terme per altres òrgans de control, i per tant les persones beneficiàries queden obligades a facilitar tota la informació que li siga requerida per aquests en l'exercici de les seues funcions de fiscalització i control de la destinació de les ajudes.  
  
Seté. Impugnació  
Contra aquesta resolució, que exhaureix la via administrativa, es podrà interposar un recurs potestatiu de reposició davant el president de l'IVACE, en el termini d'un mes comptat des de l'endemà de la notificació, o bé directament un recurs contenciós administratiu davant el jutjat contenciós administratiu competent en el termini de dos mesos, en els termes establits en la Llei 29/1998, de 13 de juliol, reguladora de la jurisdicció contenciosa administrativa.  
  
Huité. Incidències  
Es delega en la persona titular de la direcció general de l'IVACE la competència per a resoldre les incidències de qualsevol naturalesa que tinguen lloc amb posterioritat a aquesta resolució d'adjudicació.  
  
Nové. Publicació en el Diari Oficial de la Generalitat Valenciana (DOGV)  
S'ordena la publicació d'aquesta resolució en el Diari Oficial de la Generalitat Valenciana (DOGV).  
  
  
DISPOSICIÓ FINAL  
  
Única. Desplegament i execució  
Es delega en la persona titular de la Direcció General de l'IVACE la competència per a dictar les resolucions necessàries per al desplegament, l'eficàcia i l'execució de la present resolució.  
La present resolució entrarà en vigor l'endemà de la seua publicació en Diari Oficial de la Generalitat Valenciana (DOGV).  
  
València, 3 de maig de 2023. El president de l'IVACE: Rafael Climent González.